92 J. G. Agardh. 



Hab. ad oras occidentales Nova? Hollandia? a M:rs Ryan ad Eucla lectam 

 mihi misit F. de Mueller. 



Haec mihi nova Sp. Hymenocladise adparuit, quamquam tenuitate frondis ab aliis speciehus 

 admodum diversa adpareat, crassitie Ahnfeltiam plicatam vix superans. Emollitam sat gelallnosam 

 et colore subroseo suffusam vidi, quare exsiccata paulisper cartilaginea adpareat et chartae sat bene 

 adhserens. Caespitem subglobosum diametro 3 — 4 pollicarem, et ramis quoquoversum exeuntibus 

 densioribus et plurimis constantem, crassitie inter primarios et secundarios non admodum diversa; 

 in ramis singulis ramiticationem diceres inferne dichotomam ramis patentissimis; superne rami 

 obveniunt saepe gemini subsequales et fere arcuatim supra axillam patentem incurvati, interiore 

 curvatune latere nudi, exteriore consimilibus ramis ramulisve instructi, ramulis ultimis a basi la- 

 tiore evidenter acuminatis. Ad ramos ramulosque cystocarpia ad latus externum proveniunt; in- 

 teriore latere ramuli fertiles infra cystocarpium ssepe quasi refracti aut geniculati adpareant. Cysto- 

 carpia sua magnitudine crassitiem ramuli in quo insident fere superant: sunt globosa nucleo ma- 

 turo obscuriore pericarpium quasi translucente. 



Segmento facto transversali frondem solidam vidi, nec cavam, cellulis intimis majoribus fere 

 in orbem dispositis, neutiquam vero polysiphoneam structuram indicantibus ; extrorsum hse cellulae 

 interiores cinguntur minoribus, quse suo ordine teguntur corticalibus, quas fere in fila verticalia 

 brevissima tendentes dicerem. Segmento facto longitudinali convictus fui frondem revera esse so- 

 lidam, nec certis quibusdam isthmis solidis interruptam; cehulae interiores, hoc modo observatse, 

 majores et alternantes adparent; extra has eellulre consimiles at multo minores, corticalibus verti- 

 caliter ut videtur sensim divisis, interiore parte, ut putarem, in cellulam strati medii transeunte. 



Cystocarpio transversaliter secto, pericarpium quasi totum emersum, et conspicue elevatum 

 cernitur, totum constitutum cellulis plurimis, quarum interiores paulo majores rotundato-angulatse, 

 et vix certo ordine dispositas adparent. exterioribus quasi in fila verticalia peripheriam versus 

 radiantia conjunctis, intra membranam suam pellucidam contentum obovatum foventibus. Canalis 

 carpostomii in suprema parte per pericarpium crassiusculum hiat; plantim placentiferum, cellulis 

 quasi interioribus frondis formatum paulisper eminet, cellulis minoribus contextum, nucleum quasi 

 tenuiore stipite suffultum sustinens. Stipes nuclei pedicellis quasi pluribus, ab axili interiore et 

 principali exeuntibus, contextus, ramis singulis fere pyriformibus, superne ob gelatinosam consi- 

 stentiam in nucleum majorem fere globosum gemmidiorum maturescentium coalescentibus. In 

 nucleo, hoc modo coalito, certius dignoscere putavi tum adultiorem partem gemmidiis majusculis 

 evidentius coloratis, compressione mutua angulato-ovalibus, constitutam, tum infra hanc nuclei 

 partem nucleolos (aut nucleolum), immaturis et minoribus gemmidiis constantes, singulos ni fallor 

 suis pedicellis suffultos. Supra nucleum spatium interioris cystocarpii vacuum vidi, nec filis con- 

 ductricibus quibusdam occupatum. 



Ex iis, quae vidi, concludere ausus sum hanc formam esse Hymenocladise Generis speciem 

 novam; quamquam ab aliis speciebus minutie partium conspicue diversam. Hinc primo intuitu 

 speciem Chylocladise, Chyl. JBaileyanam fere referentem, conjeci. Ut autem segmento facto fron- 

 dis, structuram interiorem comparare hcuerit, speciem novam Hymenocladise in ea agnoscere non 

 dubitavi. Sphserosporas vero me non vidisse, confiteri opportet. 



LXXII. i. Diplocystis (Nov. Gen. J. Ag. mscr.). 



Frons carnoso-membranacea plana dichotomo-laciniata, stratis duobus contexta: 

 interiore cellulis rotundatis magnis pluriseriatis, extimis harum et intercalaribus 

 — spatia intercellularia dilatata occupantibus — series cellularum minorum 

 constituentibus; exteriore cellulis minutis rotundatis vix in fila propria verti- 

 ealia intra mucum ambientem conjunctis. Cystocarpia intra pericarpium hemi- 



